open-index/open-wikipedia-markdown huggingface dataset:
Λόγκαν (ταινία)

Το **Λόγκαν** (αγγλικά: *Logan*) είναι ο τίτλος μιας Αμερικανικής περιπετειώδους υπερήρωικής δραματικής ταινίας του 2017. Την σκηνοθεσία της ταινίας ανέλαβε ο Τζέιμς Μάνγκολντ, ο οποίος συνέγγραψε το σενάριο μαζί με τον Σκοτ Φρανκ και τον Μαίκλ Γκριν, απο μια ιστορία του ίδιου του Τζέιμς Μάνγκολντ. Η ταινία είναι βασισμένη στην ιστορία κόμικ ονόματι *Old Man Logan* από τον Μαρκ Μίλαρ και τον Στιβ ΜακΝίβεν. Πρωταγωνιστούν οι Χιου Τζάκμαν, Πάτρικ Στιούαρτ, Ρίτσαρντ Ι. Γκραντ και Ντάφνη Κιν. Στην ταινία αυτήν, εμφανίζονται οι Γούλβεριν, ο οποίος είναι σε πολύ μεγάλη ηλικία, και καθηγητής Εξέβιερ, ο οποίος έχει αρρωστήσει πάρα πολύ βαριά. Οι δυο τους προσπαθούν να προστατέψουν μια νεαρή μεταλλαγμένη ονόματι Λώρα από κάποιους κακοποιούς. 

Η ταινία έκανε πρεμιέρα στις 17 Φεβρουαρίου του 2017 στο Διεθνές Φεστιβάλ Κινηματογράφου Βερολίνου, και κυκλοφόρησε στους κινηματογράφους των ΗΠΑ στις 3 Μαρτίου του ίδιου έτους. Έλαβε θετικές κυρίως κριτικές, κι έγινε η καλύτερη κριτικά ταινία των X-Men, με πολλούς κριτικούς να θεωρούν ότι είναι μια από τις καλύτερες υπερηρωικές ταινίες που έχουν γίνει ποτέ, ενώ επιλέχθηκε από το Εθνικό Συμβούλιο Κριτικών Κινηματογράφου ως μια από τις δέκα καλύτερες ταινίες του 2017. Στην 90η Απονομή των Όσκαρ προτάθηκε για βραβείο Καλύτερου Προσαρμοσμένου Σεναρίου, και με αυτόν τον τρόπο έγινε η πρώτη υπερηρωική ταινία ζωντανής δράσης που προτάθηκε για το σενάριο της. Η ταινία απέφερε παγκοσμίως $619 εκατομμύρια κι έγινε η τρίτη υψηλότερη εσπρακτικά ταινία καταλληλόλητας R για το έτος που κυκλοφόρησε.

## Ηθοποιοί και Χαρακτήρες
* Χιου Τζάκμαν στο ρόλο του Λόγκαν/Wolverine
* Πάτρικ Στιούαρτ στο ρόλο του Τσαρλς Εξέβιερ/Καθηγητή X
* Στίβεν Μέρτσαντ στο ρόλο του Κάλιμπαν
* Δάφνη Κιν στο ρόλο της Λώρα/Χ-23
* Ρίτσαρντ Ι. Γκραντ στο ρόλο του Δρ. Ζάντερ Ραίς
* Μπόιντ Χόλμπρουκ στο ρόλο του Πιρς
* Ελίζαμπεθ Ροντρίγκεζ στο ρόλο της Γκαμπριέλα

## Βραβεία & Υποψηφιότητες

## Παραπομπές


## Εξωτερικοί Σύνδεσμοι
* Επίσημη ιστοσελίδα
* Λόγκαν στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2017
Κατηγορία:Ταινίες γυρισμένες στη Λουιζιάνα
Κατηγορία:Αμερικανικές δραματικές ταινίες
Κατηγορία:Αμερικανικές ταινίες δράσης
Κατηγορία:Αμερικανικές περιπετειώδεις ταινίες
Κατηγορία:Ταινίες σίκουελ
Κατηγορία:Κλωνοποίηση στην φαντασία
Κατηγορία:Ταινίες βασισμένες σε κόμικς της Marvel
Κατηγορία:Ταινίες τοποθετημένες στο Μεξικό
Κατηγορία:Ταινίες παραγωγής 20th Century Fox
Κατηγορία:Ταινίες σε σκηνοθεσία Τζέιμς Μάνγκολντ
Κατηγορία:Αμερικανικές ταινίες με υπερήρωες
Κατηγορία:X-Men (σειρά ταινιών)
Κατηγορία:Wolverine (σειρά ταινιών)
Κατηγορία:Ταινίες της TSG Entertainment
Κατηγορία:Ταινίες IMAX
Κατηγορία:Ταινίες σε σενάριο Μάικλ Γκριν
Κατηγορία:Ταινίες με μουσική σύνθεση Μάρκο Μπελτράμι
Κατηγορία:Ταινίες σε παραγωγή Σάιμον Κίνμπεργκ
Κατηγορία:Δραματικές ταινίες με υπερήρωες
Απογραφή Γεωργίας-Κτηνοτροφίας 2021

Η **απογραφή Γεωργίας - Κτηνοτροφίας** είναι μία ευρείας κλίμακας περιοδική στατιστική εργασία της Ελληνικής Στατιστικής Αρχής (ΕΛΣΤΑΤ) που διενεργήθηκε από τις 22 Μαρτίου 2021 έως 22 Ιουνίου 2021 με σκοπό τη συλλογή δεδομένων τα οποία συνθέτουν την εικόνα της ελληνικής γεωργίας και κτηνοτροφίας. Αφορά δε, τόσο στη διάρθρωση των γεωργικών και κτηνοτροφικών εκμεταλλεύσεων και των ειδικών χαρακτηριστικών τους, καθώς και την απασχόληση του αγροτικού πληθυσμού σε αυτές, με στόχο την παρακολούθηση της εξέλιξης της γεωργικής και κτηνοτροφικής δραστηριότητας για την κατάρτιση στατιστικών στο πλαίσιο των εθνικών, ευρωπαϊκών και διεθνών υποχρεώσεων της χώρας.

Η απογραφή υλοποιείται κάθε δέκα χρόνια, με ενιαία πρότυπα και μεθόδους, σε όλα τα Κράτη-Μέλη της Ευρωπαϊκής Ένωση σύμφωνα με τον Κανονισμό (ΕΕ) 2018/1091 του Ευρωπαϊκού Κοινοβουλίου και του Συμβουλίου σχετικά με τις ενοποιημένες στατιστικές για τις γεωργικές εκμεταλλεύσεις και τις συστάσεις του Παγκόσμιου Οργανισμού Τροφίμων και Γεωργίας του ΟΗΕ.

## Ιστορικό
Η απογραφή διενεργήθηκε για πρώτη φορά το έτος 1860. Ακολούθησε η Απογραφή του 1911 και του 1939. Μεταπολεμικά διενεργήθηκαν επτά (7), συνολικά, Απογραφές κατά τα έτη 1950, 1961, 1971, 1981, 1991, 1999 και 2009.

## Αποτελέσματα
Τα τελικά αποτελέσματα ήταν προγραμματισμένα να εκδοθούν τον Ιούνιο του 2022 ωστόσο με ανακοίνωση της η ΕΛΣΤΑΤ ανέβαλλε την έκδοση των αποτελεσμάτων. 

Στις 8 Σεπτεμβρίου 2022 εκδόθηκαν τα προσωρινά αποτελέσματα της απογραφής.

Η περίοδος αναφοράς των στοιχείων της απογραφής, σε ότι αφορά στο φυτικό κεφάλαιο, την απασχόληση και τα υπόλοιπα χαρακτηριστικά, εκτός του ζωικού κεφαλαίου, ήταν η καλλιεργητική περίοδος από 1η Οκτωβρίου 2019 έως 30η Σεπτεμβρίου 2020. Ημερομηνία αναφοράς, σε ότι αφορά στο ζωικό κεφάλαιο της εκμετάλλευσης, ήταν η 1η Νοεμβρίου 2020.

Σύμφωνα με τα προσωρινά αποτελέσματα όσον αφορά την επικράτεια η χρησιμοποιούμενη γεωργική έκταση (ΧΓΕ) για το 2020 ανέρχεται σε 28.244.494,8 στρέμματα παρατηρώντας μείωση 18,8% σε σχέση με το 2009. Η μέση ΧΓΕ ήταν 53,8 στρέμματα ανά εκμετάλλευση. Άξιο αναφοράς είναι η μεγάλη αύξηση σε εκμεταλλεύσεις βιολογικής κτηνοτροφίας: 2.705 (2020) με ποσοστό μεταβολής +118,3% σε σχέση με το 2009. Ειδικότερα η βιολογική κτηνοτροφία ζώων και ειδικά των ειδών βοοειδή, προβατοειδή και αιγοειδή σημείωση σημαντική αύξηση με τα αντίστοιχα ποσοστά σε σύγκριση με το 2009 να είναι +413%, +263,8% και +106,7%

Αναλυτικότερα αποτελέσματα ανά περιφέρεια υπάρχουν στα προσωρινά αποτελέσματα.

α Δεν περιλαμβάνονται οι αγραναπαύσεις και οι αροτραίες καλλιέργειες σε θερμοκήπια.

β Δεν περιλαμβάνονται οι δενδρώδεις καλλιέργειες σε θερμοκήπια, τα φυτώρια δενδρωδών καλλιεργειών και οι άλλες πολυετείς φυτείες.

γ Περιλαμβάνονται οι οικογενειακοί λαχανόκηποι, τα μόνιμα λιβάδια και βοσκότοποι, οι άγονοι βοσκότοποι, τα φυτώρια, οι άλλες πολυετείς φυτείες και οι αγραναπαύσεις

## Παραπομπές


Κατηγορία:Απογραφή
Κατηγορία:Κτηνοτροφία
Κόντρα σε Όλα

Το **Κόντρα σε Όλα** (αγγλικά: *Ford v Ferrari*) είναι ο τίτλος μιας Αμερικανικής αθλητικής δραματικής ταινίας του 2019. Τη σκηνοθεσία της ταινίας ανέλαβε ο Τζέιμς Μάνγκολντ, ενώ το σενάριο συγγράφτηκε απο τον Τζείσον Κέλερ, τον Τζεζ Μπάτεργουορθ και τον Τζον-Χένρι Μπάτεργουορθ. Πρωταγωνιστούν οι Ματ Ντέιμον και Κρίστιαν Μπέιλ. Στην ταινία αυτήν, μια ομάδα απο Αμερικανούς και Βρετανούς μηχανικούς κατασκευαστές αυτοκινήτων, με επικεφαλής τον σχεδιαστή Κάρολ Σέλμπι και τον οδηγό αυτοκινήτων Κεν Μαίλς αποστέλεται απο τον Χένρι Φορντ Β και τον Λι Αϊακόκα να κατασκευάσουν νέα αγωνιστικά αυτοκίνητα με στόχο να ξεπεράσουν τη Σκουντερία Φερράρι στον αγώνα αυτοκινήτων των 24 Ωρών του Λε Μαν του 1966 στη Γαλλία. 

Η ταινία έκανε πρεμιέρα στις 17 Φεβρουαρίου του 2019 στο Φεστιβάλ του Τελουρίντ, και κυκλοφόρησε στους κινηματογράφους των ΗΠΑ στις 15 Νοεμβρίου του ίδιου έτους. Έλαβε θετικές κυρίως κριτικές, οι οποίες επαίνεσαν κυρίως τις ερμηνείες των ηθοποιών (και περισσότερο αυτές των Ματ Ντέιμον και Κρίστιαν Μπέιλ) τη σκηνοθεσία, το μοντάζ και τις σκηνές με τους αγώνες ταχύτητας. Η ταινία απέφερε παγκοσμίως $ 225 εκατομμύρια. Η ταινία επιλέχθηκε απο το Εθνικό Συμβούλιο Κριτικών Κινηματογράφου ως μια απο τις δέκα καλύτερες ταινίες του έτους, κι έλαβε τέσσερις υποψηφιότητες στην 92η απονομή των βραβείων Όσκαρ, αναμεσα σε αυτά και για βραβείο Καλύτερης Ταινίας, και τελικά κέρδισε βραβείο Καλύτερου Μοντάζ και βραβείο Καλύτερου Μοντάζ Ήχηρικών Εφέ. Επιπλέον, η ταινία έλαβε και μια υποψηφιότητα για Χρυσή Σφαίρα, αυτήν του Καλύτερου Ηθοποιού-Δράματος για τον Κρίστιαν Μπείλ, στην οποία ωστόσο δεν κέρδισε.

## Ηθοποιοί και Χαρακτήρες
* Ματ Ντέιμον στο ρόλο του Κάρολ Σέλμπι
* Κρίστιαν Μπέιλ στο ρόλο του Κεν Μαίλς
* Καϊτριόνα Μπάλφε στο ρόλο της Μόλι Μαίλς
* Τρείσι Λετς στο ρόλο του Χένρι Φορντ Β'
* Τζον Μπέρνθαλ στο ρόλο του Λι Αϊακόκα 
* Ρέμο Γκιρόνε στο ρόλο του Έντσο Φερράρι
* Τζος Λούκας στο ρόλο του Λεο Μπιντ
* Τζ.Τζ. Φιλντ στο ρόλο του Ροί Λάν
* Κοράντο Ινβέρνιτσι στο ρόλο του Φράνκο Γκότσι 
* Νόα Τζούπε στο ρόλο του Πίτερ Μαίλς

## Βραβεία & Υποψηφιότητες

## Παραπομπές


## Εξωτερικοί Σύνδεσμοι
* Επίσημη ιστοσελίδα
* Κόντρα σε Όλα στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2019
Κατηγορία:Ταινίες γυρισμένες στη Γαλλία
Κατηγορία:Ταινίες γυρισμένες στη Νέα Ορλεάνη
Κατηγορία:Αμερικανικές δραματικές ταινίες
Κατηγορία:Αμερικανικές ταινίες δράσης
Κατηγορία:Αμερικανικές βιογραφικές ταινίες
Κατηγορία:Αμερικανικές αθλητικές ταινίες
Κατηγορία:Αμερικανικές buddy ταινίες
Κατηγορία:Ταινίες τοποθετημένες στο Λος Άντζελες
Κατηγορία:Ταινίες τοποθετημένες στην Ιταλία
Κατηγορία:Ταινίες παραγωγής 20th Century Fox
Κατηγορία:Ταινίες σε σκηνοθεσία Τζέιμς Μάνγκολντ
Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ
Κατηγορία:Ταινίες της TSG Entertainment
Κατηγορία:Ταινίες IMAX
Κατηγορία:Ταινίες με μουσική σύνθεση Μάρκο Μπελτράμι
Ποταμός Μπαν

Ο **Μπαν** (αγγλικά: River Bann, ιρλανδικά: an Bhanna) είναι ποταμός στη Βόρεια Ιρλανδία. Είναι ο μεγαλύτερος ποταμός στη Βόρεια Ιρλανδία με μήκος 129 χλμ. Αποτελείται από δύο μέρη, τον Άνω Μπαν και τον Κάτω Μπαν. Ρέει από τα Όρη Μορν και χύνεται στον Ατλαντικό Ωκεανό.

## Ιστορία
Η *[[Γεωγραφική Υφήγησις]]* του Πτολεμαίου (2ος αι. μ.Χ.) περιέγραψε μια εκβολή ποταμού ονόματι **Αργίτας**, αναφερόμενη στον Μπαν.

Οι εκβολές του ποταμού Αργίτα (αρχαία ελληνικά: Ἀργίτας) ήταν ο ποταμός Μπαν μέσω του Κοουλρέιν, μία ονομασία βασισμένη στο ελληνικό *άργης* «φωτεινός, λαμπερός» ή σε λέξεις για το «ασήμι» όπως το ιρλανδικό argat ή το λατινικό argentum. Οι κελτιστές έχουν προτείνει ότι τα ύδατα του ποταμού θεωρούνταν «λαμπερά» από τους ντόπιους, αλλά φαίνεται πιθανότερο ότι οι ναυτικοί είχαν παρατηρήσει την εκτεταμένη λευκή άμμο σε εκβολή που εκτεινόταν καλά στην ενδοχώρα την εποχή του Πτολεμαίου και τώρα αντιπροσωπεύεται από την παραλία Πορτστιούαρτ Στραντ και τους αμμολόφους.

## Παραπομπές


Κατηγορία:Ποταμοί της Ιρλανδίας
Κατηγορία:Ποταμοί του Ηνωμένου Βασιλείου
Fantastic Four (ταινία, 2015)

Το*** Fantastic Four*** είναι μια υπερηρωική ταινία επιστημονικής φαντασίας, αμερικανικής παραγωγής του 2015. Η ταινία είναι βασισμένη στα κόμικς με την ομώνυμη ομάδα της Marvel και είναι μια επανεκκίνηση της σειράς ταινιών *Fantastic Four*. Σκηνοθέτης είναι σε αυτή την ταινία ο Τζος Τρανκ, ενώ τους πρωταγωνιστικούς ρόλους έχουν οι ηθοποιοί Μάιλς Τέλερ, Κέιτ Μάρα, Μάικλ Μπ. Τζόρνταν, Τζέιμι Μπελ και Τόμπυ Κέμπελ.

Η ταινία κυκλοφόρησε στους κινηματογράφους τον Αύγουστο του 2015. Έλαβε αρνητικές κυρίως κριτικές, και ήταν μια εισπρακτική αποτυχία, αποφέροντας παγκοσμίως 167 εκατομμύρια δολάρια, με προϋπολογισμό 155 εκατομμυρίων δολαρίων, με συνέπεια η ταινία να γίνει μια εισπρακτική αποτυχία. Ο ίδιος ο Τζος Τρανκ αργότερα εξέφρασε την δυσαρέσκεια του για την συγκεκριμένη ταινία.

## Πλοκή

Τέσσερις νεαροί μεταφέρονται σε ένα εναλλακτικό και επικίνδυνο σύμπαν, ένα περιβάλλον στο οποίο τα σώματά τους μεταλλάσσονται με σοκαριστικό τρόπο. Οι ζωές τους αλλάζουν για πάντα και οι "Fantastic Four" πρέπει να μάθουν να τιθασεύουν τις τεράστιες νέες δυνάμεις τους και να δουλέψουν μαζί για να σώσουν τη Γη από έναν πρώην σύμμαχό τους, ο οποίος γίνεται εχθρός τους.

## Διανομή

## Παραπομπές

## Εξωτερικοί σύνδεσμοι
* Επίσημη ιστοσελίδα (αγγλικά)

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2015
Κατηγορία:Ταινίες βασισμένες σε κόμικς της Marvel
Κατηγορία:Fantastic Four (ταινίες)
Κατηγορία:Ταινίες παραγωγής 20th Century Fox
Κατηγορία:Περιπέτεια επιστημονικής φαντασίας (ταινίες)
Κατηγορία:Αγγλόφωνες ταινίες
Κατηγορία:Παράλληλα σύμπαντα στη μυθοπλασία
Κατηγορία:Ταινίες γυρισμένες στη Νέα Υόρκη
Κατηγορία:Reboots ταινιών
Κατηγορία:Ταινίες τοποθετημένες στην Νέα Υόρκη (πολιτεία)
Κατηγορία:Αμερικανικές ταινίες με υπερήρωες
Κατηγορία:Βρετανικές ταινίες με υπερήρωες
Κατηγορία:Ταινίες με μουσική σύνθεση Μάρκο Μπελτράμι
Κατηγορία:Ταινίες σε παραγωγή Σάιμον Κίνμπεργκ
Κατηγορία:Περιπετειώδεις ταινίες με υπερήρωες
The Jerusalem Post

Με την ονομασία ***The Jerusalem Post*** είναι γνωστή αγγλόγλωσση ημερήσια εφημερίδα με έδρα την Ιερουσαλήμ του Ισραήλ, που ιδρύθηκε το 1932 στην τότε υπό Βρετανική Εντολή Παλαιστίνη από τον Γκερσόν Αγκρόν με την ονομασία *The Palestine Post*. Το 1950 άλλαξε το όνομά της στο *The Jerusalem Post*. Το 2004, η εφημερίδα αγοράσθηκε από τη «Μιρκαέι Τικσορέτ», μια ισραηλινή εταιρεία μέσων ενημερώσεως ελεγχόμενη από τον επενδυτή Ελί Αζούρ, ο οποίος το 2014 αγόρασε και την εφημερίδα *[[Μααρίβ]]*. Σήμερα η *The Jerusalem Post* εκδίδεται μόνο στην αγγλική γλώσσα, ενώ παλαιότερα τυπωνόταν και μια έκδοση στη γαλλική γλώσσα.

Η ίδια η εφημερίδα αυτοπροσδιορίζεται πολιτικώς ως «κεντρώα», αλλά γενικώς θεωρείται ότι πρόσκειται στην πολιτική δεξιά, ιδίως από τον Απρίλιο του 2016, οπότε αρχισυντάκτης της ανέλαβε ο Γιαακόβ Κατζ, πρώην στρατιωτικός συντάκτης της, που είχε παλαιότερα διατελέσει σύμβουλος του ακροδεξιού τότε πρωθυπουργού του Ισραήλ Ναφτάλι Μπένετ.. Συνηθίζει να επικρίνει την πολιτική διαφθορά και υποστηρίζει τον χωρισμό θρησκείας και κράτους στο Ισραήλ. Επίσης είναι υπέρμαχος της μεγαλύτερης επενδύσεως από το κράτος στους Εβραίους της διασποράς, όπως με εκπαιδευτικά προγράμματα για αυτούς.

## Παραπομπές


## Εξωτερικοί σύνδεσμοι
* Επίσημος ιστότοπος
* Ιστότοπος της γαλλικής εκδόσεως

Κατηγορία:Εφημερίδες με τόπο έκδοσης το Ισραήλ
Κατηγορία:Πολιτισμός στην Ιερουσαλήμ
Κατηγορία:Εφημερίδες στην αγγλική γλώσσα
Βρετανικός κινηματογράφος

[thumb|350px|Διάσημοι Βρετανοί ηθοποιοί: ('''αριστερά-δεξιά''') [Σον Κόνερι, Όντρεϊ Χέπμπορν, Κάρι Γκραντ, Τζούντι Ντεντς, Ντάνιελ Ντέι-Λιούις, Τζούλι Άντριους, Μάικλ Κέιν, Κέιτ Γουίνσλετ και Γκάρι Όλντμαν.]]
Ο **Κινηματογράφος του Ηνωμένου Βασιλείου** ή **Βρετανικός κινηματογράφος** () έχει σημαντική κινηματογραφική βιομηχανία για πάνω από έναν αιώνα. Ενώ η παραγωγή ταινιών έφτασε στο υψηλότερο επίπεδο όλων των εποχών το 1936,  ωστόσο η «χρυσή εποχή» του βρετανικού κινηματογράφου θεωρείται συνήθως ότι συνέβη τη δεκαετία του 1940, κατά την οποία οι σκηνοθέτες Ντέιβιντ Λην,  Μάικλ Πάουελ, (με τον Έμερικ Πρέσμπουργκερ)  και τον Κάρολ Ριντ  παρήγαγαν τα έργα τους με τις πιο αναγνωρισμένες κριτικές. Πολλοί Βρετανοί ηθοποιοί έχουν κερδίσει κριτική επιτυχία και παγκόσμια αναγνώριση, όπως οι Όντρεϊ Χέπμπορν, Ολίβια Ντε Χάβιλαντ, Γκλίνις Τζονς, Μάγκι Σμιθ, Ρότζερ Μουρ, Μάικλ Κέιν,  Σον Κόνερι,  Τζόαν Κόλινς, Τζούντι Ντεντς, Τζούλι Άντριους Ντάνιελ Ντέι-Λιούις, Γκάρι Όλντμαν, Έμμα Τόμσον, Χιου Γκραντ και Κέιτ Γουίνσλετ .  Μερικές από τις ταινίες με τις μεγαλύτερες εισπράξεις όλων των εποχών έχουν γυριστεί στο Ηνωμένο Βασίλειο, συμπεριλαμβανομένου του τρίτου και του έκτου franchise ταινιών με τις περισσότερες εισπράξεις *[[Χάρι Πότερ (σειρά ταινιών)|Χάρι Πότερ]]* και *Τζέιμς Μποντ*. 

Η ταυτότητα της βρετανικής κινηματογραφικής βιομηχανίας, ιδιαίτερα όσον αφορά το Χόλυγουντ, έχει αποτελέσει συχνά αντικείμενο συζήτησης. Η ιστορία της έχει συχνά επηρεαστεί από προσπάθειες να ανταγωνιστεί την αμερικανική βιομηχανία. Η καριέρα του παραγωγού Αλεξάντερ Κόρντα σημαδεύτηκε από αυτόν τον στόχο, η Rank Organization επιχείρησε να το κάνει τη δεκαετία του 1940 και η Goldcrest τη δεκαετία του 1980. Πολλοί βρετανικής καταγωγής σκηνοθέτες, συμπεριλαμβανομένων των Άλφρεντ Χίτσκοκ, Κρίστοφερ Νόλαν και Ρίντλεϊ Σκοτ,  και ηθοποιοί, όπως ο Τσάρλι Τσάπλιν  και ο Κάρι Γκραντ, έχουν επιτύχει κυρίως μέσω της δουλειάς τους στις Ηνωμένες Πολιτείες.

Το 2009, οι βρετανικές ταινίες είχαν εισπράξεις περίπου 2 &nbsp;δισεκατομμύρια σε όλο τον κόσμο και μερίδιο αγοράς περίπου 7% παγκοσμίως και 17% στο Ηνωμένο Βασίλειο.  Οι εισπράξεις από το box office του Ηνωμένου Βασιλείου ανήλθαν συνολικά σε 1,1 &nbsp;δισεκατομμύρια λίρες το 2012,  με 172,5&nbsp;εκατομμύρια εισητήρια. 

Το Βρετανικό Ινστιτούτο Κινηματογράφου σε μια δημοσκόπηση που έκανε, κατατάσσει ποιες θεωρούνται ως οι 100 καλύτερες βρετανικές ταινίες όλων των εποχών.  Τα ετήσια βραβεία BAFTA που διοργανώνονται από τη Βρετανική Ακαδημία Τεχνών Κινηματογράφου και Τηλεόρασης θεωρούνται ότι είναι τα βρετανικά αντίστοιχα των Βραβείων Όσκαρ. 

## Παραπομπές


Κατηγορία:Κινηματογράφος στο Ηνωμένο Βασίλειο
Κατηγορία:Πολιτισμός του Ηνωμένου Βασιλείου
Διοργανώσεις Ε.Π.Σ. Θεσσαλίας 2010–11

Για την **περίοδο 2010–11**, η Ένωση Ποδοσφαιρικών Σωματείων Θεσσαλίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μαγνησίας.

## Πρωτάθλημα

O Γ.Σ. Αλμυρού είχε πανηγυρίσει το πρωτάθλημα και την άνοδο στην Δ΄ Εθνική, και o Λευτέρης Δενελάβας με τον Θησέα Αγριάς είχε αναδειχθεί πρώτος σκόρερ.

### Α΄ Κατηγορία

### Β΄ Κατηγορία

### Γ΄ Κατηγορία
 

 Οι Μυρμιδόνες Πλατάνου ανέβηκαν λόγω της συνένωσης του Α.Σ. Μικροθηβών με τον Αγροτικό Αιδινίου.

## Πηγές
*Taxydromos 2010-11
* ''Πηγή αθλητικών νέων για την Μαγνησία''

## Εξωτερικοί σύνδεσμοι
* ''Το επίσημο site της ΕΠΣΘ''

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 2010-2011
Διοργανώσεις Ε.Π.Σ. Θεσσαλίας 2009–10

Για την **περίοδο 2009–10**, η Ένωση Ποδοσφαιρικών Σωματείων Θεσσαλίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μαγνησίας.

## Πρωτάθλημα

O Ρήγας Φεραίος Βελεστίνου είχε πανηγυρίσει το πρωτάθλημα 2009-10 και την άνοδο στην Δ΄ Εθνική.

### Α΄ Κατηγορία

 Ο Πρωτεσίλαος έχει  -3 βαθμούς.

### Β΄ Κατηγορία

 Ο Ρήγας Φεραίος Κισσού αποσύρθηκε από το πρωτάθλημα.

### Γ΄ Κατηγορία

## Πηγές
*Taxydromos 2009-10
* ''Πηγή αθλητικών νέων για την Μαγνησία''

## Εξωτερικοί σύνδεσμοι
* ''Το επίσημο site της ΕΠΣΘ''

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 2009-2010
Ιφιγένεια εν Ταύροις (όπερα του Γκλουκ)

Η ***Ιφιγένεια εν Ταύροις*** ( είναι όπερα σε τέσσερις πράξεις του Κρίστοφ Βίλιμπαλντ Γκλουκ που παρουσιάστηκε για πρώτη φορά στις 18 Μαΐου 1779 από την εταιρία της Όπερας του Παρισιού, γνωρίζοντας μεγάλη επιτυχία. Το λιμπρέτο της όπερας συνέγραψε ο Νικολά Φρανσουά Γκιγιάρντ, επί τη βάσει της τραγωδίας *[[Ιφιγένεια εν Ταύροις]]* του αρχαίου Έλληνα δραματουργού Ευριπίδη, η οποία αποτελείται από ένα σύνολο ιστοριών σχετικών με την οικογένεια του Αγαμέμνονα, που εκτυλίσσονται στον απόηχο του Τρωικού Πολέμου.

## Καινοτομίες της όπερας
Η *Ιφιγένεια εν Ταύροις* συνιστά την κλιμάκωση της οπερατικής μεταρρύθμισης που επεχείρησε ο Γκλουκ· ως προς τη μουσική, τα ρετσιτατίβο της είναι σύντομα και συνοδεύονται από έγχορδα ή άλλα μουσικά όργανα (*récitatif accompagné*) και όχι απλώς από μπάσο κοντίνουο. Ακόμα, τα χορογραφικά στοιχεία της τυπικής γαλλικής λυρικής τραγωδίας απουσιάζουν σχεδόν πλήρως από την όπερα.

Αλλά και το λιμπρέτο της όπερας είχε αρκετές καινοτομίες. Μία εξ αυτών, υπήρξε η αποφυγή αναφοράς στο θέμα του έρωτα, γεγονός που καθιστά το οπερατικό έργο ένα εκ των ελαχίστων που δεν εμπεριέχουν το θέμα αυτό.

## Διασκευές
Το 1781 ο Γκλουκ δημιούργησε μια γερμανική εκδοχή της όπερας υπό τον τίτλο *Iphigenia in Tauris,* με αφορμή την επίσκεψη του Παύλου Α' της Ρωσίας στη Βιέννη. Η αναθεωρημένη έκδοση ήταν η μόνη όπερα που έγραψε ο Γκλουκ στα γερμανικά και το τελευταίο του σκηνικό έργο. Αυτή η εκδοχή του έργου έκανε πρεμιέρα ως «ένα τραγικό μουσικό δράμα» (*Singspiel*) στις 23 Οκτωβρίου 1781 στο Μπούργκτεατερ. Στις 14 Δεκεμβρίου 1783, παρουσιάστηκε στην ίδια λυρική σκηνή η ιταλική εκδοχή του έργου, σε μετάφραση του ονομαστού ιταλού λιμπρετίστα Λορέντζο Ντα Πόντε. Το 1889, αντλώντας έμπνευση από το έργο του Γκαίτε, ο  συνθέτης Ρίχαρντ Στράους έκανε μια νέα γερμανική διασκευή του έργου, που ανέβηκε στη Βαϊμάρη στις 9 Ιουνίου 1900, υπό τον τίτλο *Iphigenie auf Tauris.*

Η ιταλική εκδοχή της όπερας με το λιμπρέτο του Ντα Πόντε γνώρισε μια επιτυχημένη αναβίωση το 1957 στη Σκάλα του Μιλάνου· τη σκηνοθεσία της παραγωγής ανέλαβε ο Λουκίνο Βισκόντι, τη μουσική διεύθυνση ο Νίνο Σαντσόνιο και τον πρωταγωνιστικό ρόλο η επιφανής υψίφωνος Μαρία Κάλλας.

## Ρόλοι

## Παραπομπές


## Πηγές
* Francesco Blanchetti, *Iphigénie en Tauride* (στα ιταλικά), στο Piero Gelli και Filippo Poletti (επιμελητές), *Dizionario dell'opera 2008*, Μιλάνο, Baldini Castoldi Dalai, 2007, σελίδες 663–665  (διαδικτυακή έκδοση στο Opera Manager)
* 
* Pitou, Spire, *The Paris Opéra. An Encyclopedia of Operas, Ballets, Composers, and Performers – Rococo and Romantic, 1715–1815* (στα αγγλικά), Greenwood Press, 1985 
* 

## Εξωτερικοί σύνδεσμοι

* Λιμπρέτο του έργου στο Opera Guide
* Σύνοψη της πλοκής του έργου από τον Ρόμπερτ Κάρσεν, για παραγωγή της Βασιλικής Όπερας του Λονδίνου

Κατηγορία:Όπερες
Κατηγορία:Όπερες στη γαλλική γλώσσα
Κατηγορία:Όπερες του Γκλουκ
Κατηγορία:Ιφιγένεια
Dune (ταινία, 1984)

Το ***Dune*** (γνωστό στα ελληνικά κι ως **Ντιουν**) είναι μια κινηματογραφική ταινία επιστημονικής φαντασίας αμερικανικής παραγωγής, η οποία είναι βασισμένη στο ομώνυμο μυθιστόρημα του συγγραφέα Φρανκ Χέρμπερτ. Η ταινία, σε σκηνοθεσία και σε σενάριο του του Ντέιβιντ Λιντς, καλύπτει το μεγαλύτερο μέρος της πλοκής του πρωτότυπου μυθιστορήματος, με ημερομηνία κυκλοφορίας τις 14 Δεκεμβρίου 1984 στις ΗΠΑ. Στους πρωταγωνιστές συμπεριλαμβάνονται οι Κάιλ ΜακΛάχλαν, Φρανσέσκα Ανίς, Λεονάρντο Τσιμίνο, Βιρτζίνια Μάντσεν, Λίντα Χαντ, Πάτρικ Στιούαρτ, Μαξ φον Σίντοφ και Σον Γιανγκ.

Η ταινία λαμβάνει χώρα στο πολύ μακρινό μέλλον, όπου δυο πλούσιες οικογένειες πολεμούν μεταξύ τους για τα αγαθα ενός πλανήτη, ονόματι Arrakis, επίσης γνωστός κι ως Dune, ενώ κεντρικός πρωταγωνιστής είναι ο Paul Atreides, απόγονος μιας πανίσχυρης πλούσιας οικογένειας, ο οποίος αναμειγνύεται σε όλην αυτήν την σύγκρουση.

Η ταινία έκανε πρεμιέρα στους κινηματογράφους των ΗΠΑ τις 14 Δεκεμβρίου 1984. Έλαβε αρνητικές κυρίως κριτικές την περίοδο της πρεμιέρας της, και είχε εισπράξεις $ 30 εκατομμύρια παγκοσμίως έναντι κόστους παραγωγής $ 40 - 42 εκατομμυρίων, με αποτέλεσμα να καταστεί εισπρακτική αποτυχία. Ωστόσο, ηταν υποψήφια για Όσκαρ Καλύτερου Ήχου. Με τον καιρό όμως έλαβε θετικές κριτικές και πλέον έχει καταστεί να θεωρείται ότι είναι μια Καλτ ταινία, αν και υπάρχει μια διαφωνία πάνω σε αυτό το θέμα γενικά.

## Ηθοποιοί και Χαρακτήρες
•Τσιμίνο

## Παραπομπές


## Εξωτερικοί Σύνδεσμοι

*Επίσημος ιστότοπος
*
*Το ''Dune'' στο Hollywood Reporter

Κατηγορία:Ταινίες του 1984
Κατηγορία:Αμερικανικές ταινίες της δεκαετίας 1980
Κατηγορία:Αγγλόφωνες ταινίες
Κατηγορία:Αμερικανικές επικές ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες τοποθετημένες στο μέλλον
Κατηγορία:Ταινίες τοποθετημένες σε φανταστικούς πλανήτες
Κατηγορία:Ταινίες γυρισμένες στην Καλιφόρνια
Κατηγορία:Ταινίες γυρισμένες στο Μεξικό
Κατηγορία:Ταινίες σε σκηνοθεσία Ντέιβιντ Λιντς
Κατηγορία:Ταινίες παραγωγής Universal Pictures
Κατηγορία:Καλτ ταινίες
Κατηγορία:Dune (σειρά)
Σύνοδος κορυφής του ΝΑΤΟ στις Βρυξέλλες (2022)

μικρογραφία|Οι ηγέτες των κρατών που είναι ενταγμένα στο ΝΑΤΟ πριν από τις συζητήσεις τον Μάρτιο του 2022
Η **σύνοδος κορυφής στις Βρυξέλλες** ήταν μια συνάντηση των αρχηγών κρατών του ΝΑΤΟ που πραγματοποιήθηκε στις Βρυξέλλες την 24η Μαρτίου του 2022.  Η συνάντηση πραγματοποιήθηκε στον απόηχο της ρωσικής εισβολής στην Ουκρανία το 2022 .

Την ημέρα αυτή, το ΝΑΤΟ φιλοξένησε συναντήσεις των ηγετών της G7 .   Ο πρόεδρος της Ουκρανίας Ζελένσκι παρευρέθηκε μέσω τηλεδιάσκεψης και μίλησε στη σύνοδο κορυφής.    Ο Ζελένσκι ζήτησε από τα κράτη του ΝΑΤΟ να παράσχουν στην Ουκρανία στρατιωτικό εξοπλισμό, όπως αεροσκάφη, τανκς και τεθωρακισμένα οχήματα.  Κάλεσε επίσης το ΝΑΤΟ να δημιουργήσει μια ζώνη απαγόρευσης πτήσεων για να αποτρέψει αεροπορικές και πυραυλικές επιθέσεις στην Ουκρανία.  Στη σύνοδο κορυφής, ορισμένα κράτη του ΝΑΤΟ δεσμεύτηκαν να αυξήσουν τις στρατιωτικές δαπάνες. 

Στη σύνοδο κορυφής, οι ηγέτες συμφώνησαν επίσης να παρατείνουν τη θητεία του Γενικού Γραμματέα, Γενς Στόλτενμπεργκ, για έναν ακόμη χρόνο έως τον Σεπτέμβριο του 2023 

Μετά τη σύνοδο κορυφής, οι ηγέτες εξέδωσαν κοινή δήλωση καταδικάζοντας τις ρωσικές επιθέσεις σε αμάχους και καλώντας τη Ρωσία να διακόψει τη στρατιωτική επιχείρηση στην Ουκρανία και να εναρμονιστεί με την απόφαση του Διεθνούς Δικαστήριου, που είχε δημοσιοποιηθεί μία εβδομάδα νωρίτερα. 

## Παρόντες ηγέτες των κρατών μελών και άλλοι αξιωματούχοι
* 

## Παραπομπές


Κατηγορία:ΝΑΤΟ
Κατηγορία:Σύνοδοι κορυφής
Κατηγορία:Βρυξέλλες
Κατηγορία:2022
Κατηγορία:Σελίδες με μη επιθεωρημένες μεταφράσεις
Συνθήκη της Δουνκέρκης

Η **Συνθήκη της Δουνκέρκης** υπογράφηκε στις 4 Μαρτίου 1947, μεταξύ Γαλλίας και Ηνωμένου Βασιλείου στη Δουνκέρκη ως *Συνθήκη Συμμαχίας και Αμοιβαίας Βοήθειας* ενάντια σε πιθανή γερμανική επίθεση στον απόηχο του Β' Παγκοσμίου Πολέμου . Τέθηκε σε ισχύ στις 8 Σεπτεμβρίου 1947 και σύμφωνα με την παράγραφο 2 του άρθρου 6 του  του παρέμεινε σε ισχύ για πενήντα χρόνια.

Σύμφωνα με τον Μαρκ Τράχτενμπεργκ, η γερμανική απειλή ήταν πρόσχημα για άμυνα κατά της Σοβιετικής Ένωσης . 

Αυτή η Συνθήκη προηγήθηκε της Συνθήκης των Βρυξελλών του 1948 (επίσης γνωστή ως «Σύμφωνο των Βρυξελλών» ), με την  οποία ιδρύθηκε η Δυτικοευρωπαϊκή Ένωση.

## Παραπομπές


## Περαιτέρω ανάγνωση
* 
* Συνθήκη Συμμαχίας και Αμοιβαίας Βοήθειας μεταξύ Ηνωμένου Βασιλείου και Γαλλίας
* Υπογραφή της Συνθήκης της Δουνκέρκης 

Κατηγορία:1947 στη Γαλλία
Κατηγορία:Στρατιωτικές συνθήκες
Κατηγορία:Σελίδες με μη επιθεωρημένες μεταφράσεις
Ροντινέι

Ο **Ροντινέι Μαρσέλο ντε Αλμέιντα** (, 29 Ιανουαρίου 1992 - ), περισσότερο γνωστός ως **Ροντινέι** (), είναι Βραζιλιάνος επαγγελματίας ποδοσφαιριστής που από τις 11 Δεκεμβρίου 2022 αγωνίζεται ως δεξιός μπακ στο ελληνικό πρωτάθλημα,για τον Ολυμπιακό.

Γεννημένος στο Σάο Πάολο, ορφάνεψε στη μικρή ηλικία των 10 ετών, στα 17 του, ξεκίνησε την επαγγελματική του καριέρα στην Βιντέιρα. Το 2011, πήρε μεταγραφή για την Αβαΐ, με μηδενικό χρόνο συμμετοχής, αφού δόθηκε πεντάκις δανεικός. Το 2015, πήγε στην Ορτολάντια, χωρίς κι εκεί να λάβει χρόνο συμμετοχής, αφού δόθηκε και πάλι δανεικός. Το 2016, πήρε μεταγραφή στη Φλαμένγκο, πραγματοποιώντας πάνω από 120 συμμετοχές στο πρωτάθλημα Βραζιλίας.

Με τη Φλαμένγκο, κατάφερε να κερδίσει 2 Κόπα Λιμπερταδόρες (2019 και 2022), ενώ το 2019, πανυγήρισε και το πρώτο του πρωτάθλημα Βραζιλιάς. Το 2016, συμπεριλήφθηκε στην καλύτερη ομάδα του Καμπεονάτο Καριόκα.

## Τίτλοι
### Συλλογικοί

;Φλαμένγκο
* Κόπα Λιμπερταδόρες: 2019, 2022
* Πρωτάθλημα Βραζιλίας: 2019
* Καμπεονάτο Καριόκα: 2017, 2019
* Κύπελλο Βραζιλίας: 2022

;Ολυμπιακός
* ΟΥΕΦΑ Κόνφερενς Λιγκ: 2023-24
* Πρωτάθλημα Ελλάδας: 2024-25
* Κύπελλο Ελλάδας: 2024-25

### Ατομικές διακρίσεις
* Καμπεονάτο Καριόκα Ομάδα της χρονιάς: 2016
* Καλύτερος Δεξιός μπακ στη Βραζιλία: 2018 2022
* Καμπεονάτο Γκαούτσο Ομάδα της χρονιάς: 2021
* Πρωτάθλημα Ελλάδας Ομάδα της χρονιάς: 2023

## Παραπομπές


## Εξωτερικοί σύνδεσμοι
* 

Κατηγορία:Βραζιλιάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Καμπεονάτο Μπραζιλέιρο Σέριε Β
Κατηγορία:Ποδοσφαιριστές Καμπεονάτο Μπραζιλέιρο Σέριε Γ
Κατηγορία:Ποδοσφαιριστές Αβαΐ Φουτεμπόλ Κλούμπε
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Ασοσιασάο Ατλέτικα Πόντε Πρέτα
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Παίκτες νικητές ΟΥΕΦΑ Κόνφερενς Λιγκ
Μαρκ Τράχτενμπεργκ

Ο **Μαρκ Τράχτενμπεργκ** (αγγλικά: *Marc Trachtenberg*, γενν. 9 Φεβρουαρίου 1946) είναι Αμερικανός καθηγητής πολιτικής επιστήμης στο Πανεπιστήμιο της Καλιφόρνια στο Λος Άντζελες. Έλαβε το διδακτορικό του στην Ιστορία από το Πανεπιστήμιο της Καλιφόρνια στο Μπέρκλεϋ το 1974 και ήταν καθηγητής για πολλά χρόνια στο τμήμα ιστορίας του Πανεπιστημίου της Πενσυλβάνια, πριν προσληφθεί στο Πανεπιστήμιο της Καλιφόρνια στο Λος Άντζελες. Είναι συγγραφέας των παρακάτω βιβλίων: *Reparation in World Politics: France and European Economic Diplomacy, 1916-1923* (Columbia University Press, 1980), *A Constructed Peace: The Making of the European Settlement*, 1945-1963 (Princeton University Press, 1999), *History and Strategy* (Prince University Press, 1991) και *The Craft of International History: A Guide to Method* (Princeton University Press, 2006).

Ο Τράχτενμπεργκ ήταν υπότροφος του Ιδρύματος The Institute for Citizens & Scholars το 1966 &ndash; 1967, υπότροφος Γκούγκενχαϊμ το 1983 &ndash; 1984, μέλος του Γερμανικού Ταμείου Μάρσαλ το 1994 &ndash; 1995 και Επίκουρος Ερευνητής στο Κέντρο Επιστήμης και Διεθνούς Σχολής Διακυβέρνησης Τζον Φ. Κένεντι το 1986 &ndash; 1987. Το 2000 έλαβε το Βραβείο Τζορτζ Λιούις Μπιρ της Αμερικανικής Ένωσης Ιστορικών. Διατηρεί έναν ιστότοπο αφιερωμένο στην έρευνα για τον Ψυχρό Πόλεμο.

## Παραπομπές


## Περαιτέρω ανάγνωση
* Trachtenberg, Marc. "H-Diplo Essay 313- Marc Trachtenberg on Learning the Scholar's Craft" online Φεβ. 2020
* Βιογραφικό και σύνδεσμοι στα άρθρα του
* Σελίδα προφίλ στο Τμήμα Πολιτικής Επιστήμης του UCLA

## Εξωτερικοί σύνδεσμοι
* Ιστότοπος μελετών του Ψυχρού Πολέμου του Trachtenberg

Κατηγορία:Αμερικανοί πολιτικοί επιστήμονες
Κατηγορία:Αμερικανοί πανεπιστημιακοί
Αργυραμοιβοί (Αρχαία Ελλάδα)

Οι **αργυραμοιβοί** () ήταν επαγγελματίες μεταπωλητές νομισμάτων και εκτιμητές πολύτιμων λίθων στην αρχαία Ελλάδα. 

Συχνά έστηναν τα τραπέζια τους σε δημόσιους χώρους και οι δραστηριότητές τους κάλυπταν την αγορά συναλλάγματος, την καταβολή τόκων καταθέσεων και δανείων.Χρησίμευαν επίσης ως ενεχυροδανειστές.  

## Παραπομπές

## Περαιτέρω ανάγνωση

* Edward E. Cohen, *Athenian economy and society: a banking perspective*, 1997, σελ. 7
* Michael F. Hendy, *Studies in the Byzantine Monetary Economy c.300-1450*, 1985, p. 477

Κατηγορία:Οικονομία της Βυζαντινής Αυτοκρατορίας
Κατηγορία:Οικονομία της αρχαίας Ελλάδας
Ουαλίντ Ρεγκραγκί

Ο **Ουαλίντ Ρεγκραγκί** (ή **Χοαλίντ Ρεγκραγκί**, με το όνομά του να απαντάται στον ελληνικό τύπο και ως **Γουαλίντ** και το επώνυμό του και ως **Ρεγκραγκουί**, γεννημένος στις 23 Σεπτεμβρίου 1975, ) είναι Μαροκινός επαγγελματίας προπονητής ποδοσφαίρου και πρώην ποδοσφαιριστής, ο οποίος αγωνιζόταν ως δεξιός πλάγιος αμυντικός. Σήμερα είναι προπονητής της εθνικής ομάδας του Μαρόκου.

Ο Ρεγκραγκί γεννήθηκε στις 23 Σεπτεμβρίου 1975 στο Κορμπέιγ-Εσόν της Γαλλίας.

## Επαγγελματική σταδιοδρομία
Γεννήθηκε στη Γαλλία, αλλά ήταν διεθνής με το Μαρόκο με το οποίο είχε 45 συμμετοχές από το 2001 ως το 2009, χωρίς να σημειώσει κάποιο τέρμα. Οι σύλλογοι για τους οποίους έπαιξε περιλαμβάνουν τους Τουλούζ, Αζαξιό, Γκρενόμπλ και Ράθινγκ Σανταντέρ. Το καλοκαίρι του 2009 πήρε μεταγραφή στη μαροκινή Μογρέμπ Τετουάν.

## Σταδιοδρομία ως προπονητής

### Εθνική Μαρόκου
Μετά την αποχώρησή του ως παίκτης, ο Ρεγκραγκί άρχισε να ασχολείται με την προπονητική αναλαμβάνοντας τη θέση του βοηθού προπονητή της εθνικής ομάδας του Μαρόκου τον Σεπτέμβριο του 2012. Όταν ο προπονητής Ρασίντ Ταουσί απολύθηκε την 1η Οκτωβρίου 2013, λύθηκε και το συμβόλαιό του Ρεγκραγκί μαζί με αυτό του Ταουσί. 

### ΦΟΣ Ραμπάτ
Στις 8 Μαΐου 2014 ανέλαβε τη θέση του προπονητή στη ΦΟΣ Ραμπάτ για τη σεζόν 2014–15. Στις 22 Ιανουαρίου 2020 αποχώρησε από τον σύλλογο κοινή συναινέσει.

### Ουιντάντ
Στις 10 Αυγούστου 2021 διορίστηκε επικεφαλής προπονητής της Ουιντάντ. Στις 30 Μαΐου 2022 οδήγησε την Ουιντάντ στο τρίτο της τίτλο στο ΚΑΦ Τσάμπιονς Λιγκ, αφού νίκησε την πρωταθλήτρια του 2021 Αλ Άχλι στον τελικό. Έγινε ο δεύτερος Μαροκινός προπονητής που κέρδισε το Αφρικανικό Τσάμπιονς Λιγκ μετά τον Χουσεΐν Αμμούτα, ο οποίος κέρδισε το 2017 τη διοργάνωση, και εκείνος με την Ουιντάντ.

### Εθνική Μαρόκου
Στις 31 Αυγούστου 2022 διορίστηκε προπονητής της εθνικής Μαρόκου μετά την απόλυση του πρώην προπονητή Βαχίντ Χαλιλχότζιτς. Στις 21 Σεπτεμβρίου 2022 το Μαρόκο έδωσε τον πρώτο του αγώνα με προπονητή τον Ρεγκραγκί, νικώντας την εθνική Μαδαγασκάρης με 1–0 σε φιλικό.

Στο Παγκόσμιο Κύπελλο Ποδοσφαίρου 2022 το Μαρόκο πέρασε πρώτο στους ομίλους στη φάση των "16". Το Μαρόκο έτσι πέρασε στους "16" για δεύτερη φορά μετά το 1986. Έπειτα η εθνική προκρίθηκε στους προημιτελικούς, έπειτα από τον αγώνα με την Ισπανία, ο οποίος κρίθηκε στα πέναλτι, κάνοντας το Μαρόκο το τέταρτο αφρικανικό έθνος που προκρίθηκε στα προημιτελικά του Παγκοσμίου Κυπέλλου. Ο ίδιος ο Ρεγκραγκί είναι ο πρώτος Αφρικανός προπονητής εθνικής ομάδας που έφτασε στα προημιτελικά. Το Μαρόκο κέρδισε και την Πορτογαλία με 1–0 και πέρασε στα ημιτελικά, όντας η πρώτη αφρικανική ομάδα που πέρασε στα ημιτελικά του Παγκοσμίου Κυπέλλου.

## Παραπομπές


## Εξωτερικοί σύνδεσμοι
* 

Κατηγορία:Μαροκινοί ποδοσφαιριστές
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Ντιζόν ΦΚΟ
Κατηγορία:Ποδοσφαιριστές Γκρενόμπλ Φουτ 38
Κατηγορία:Ποδοσφαιριστές Ράθινγκ Σανταντέρ
Κατηγορία:Ποδοσφαιριστές Πριμέρα Ντιβιζιόν 
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Αμυντικοί ποδοσφαιριστές
Κατηγορία:Προπονητές ποδοσφαίρου Εθνικής Μαρόκου
Μπιργκίτ Μάλζακ-Βίνκεμαν

Η **Μπιργκίτ Μάλζακ-Βίνκεμαν** (, γενν. 12 Αυγούστου 1964, Ντάρμστατ, Δυτική Γερμανία) είναι Γερμανίδα πολιτικός, πρώην δικαστής, ακροδεξιών πεποιθήσεων σύμφωνα με τα ΜΜΕ,     μέλος της «Πατριωτικής Ένωσης» ().

Υπήρξε μέλος του γερμανικού κοινοβουλίου από το 2017 ως το 2021 με το κόμμαAfD, στο οποίο έχει προσχωρήσει από το 2013. 

Μετά την αποτυχία επανεκλογής της  στις εκλογές του 2021, η Ουίνκερμαν επέστρεψε στο δικαστικό σώμα ως δικαστής του περιφερειακό δικαστήριο του Βερολίνου. 

Στις 7 Δεκεμβρίου 2022, συνελήφθη ως συνεργός στο σχεδιαζόμενο πραξικόπημα.   Θα γινόταν υπουργός Δικαιοσύνης της κυβέρνησης που θα σχηματιζόταν αν το πραξικόπημα πετύχαινε.

## Βιογραφία
Γεννήθηκε στις 12 Αυγούστου 1964 στο Ντάρμστατ  και σπούδασε νομική  στο Πανεπιστήμιο της Χαϊδελβέργης .  Την δεκατετραετία 2003 - 2017 διετέλεσε δικαστής για νομικές υποθέσεις στο Βερολίνο .  Το 2013 εντάχθηκε στη νεοϊδρυθείσα Εναλλακτική για τη Γερμανία και έγινε μέλος της Μπούντεσταγκ το 2017  Τον Ιούνιο του 2021 δεν συμπεριλήφθη στον κατάλογο στελεχών του κόμματος για την Μπούντεσταγκ, αφού έχασε από τον Γκέοργκ Παζντέρσκι . 

Είναι μέλος του  του κόμματος *Εναλλακτική για τη Γερμανία* από τον Ιούνιο του 2022. 

Έχει δύο παιδιά. 

## Παραπομπές


## Εξωτερικοί σύνδεσμοι
* 

Κατηγορία:Ακροδεξιά στη Γερμανία
Κατηγορία:Απόφοιτοι του Πανεπιστημίου της Χαϊδελβέργης
Κατηγορία:Γερμανοί πολιτικοί
Αδελφή Αγγελική

Η ***Αδελφή Αγγελική*** () είναι μια μονόπρακτη όπερα του Τζάκομο Πουτσίνι σε πρωτότυπο ιταλικό λιμπρέτο του Τζοβακκίνο Φορτσάνο. Είναι η δεύτερη εκ των τριών οπερατικών έργων που απαρτίζουν το *[[Το Τρίπτυχο (Πουτσίνι)|Τρίπτυχο]]* του Πουτσίνι. Έκανε την παγκόσμια πρεμιέρα του στις 14 Δεκεμβρίου 1918, στη Μητροπολιτική Όπερα.

## Ρόλοι

## Σύνοψη
μικρογραφία|Σκίτσο της σκηνής όπου η Αδελφή Αγγελική συναντά την Πριγκίπισσα θεία της.
Το έργο εκκινεί με μια σειρά από σκηνές της ζωής σε ένα γυναικείο μοναστήρι. Μεταξύ των μοναχών βρίσκεται και η φλωρεντινή αδελφή Αγγελική, που εξαναγκάστηκε να γίνει μοναχή από την οικογένειά της εξαιτίας μιας ανεπιθύμητης εγκυμοσύνης που είχε ως νέα.

Επτά χρόνια μετά την ένταξή της στο μοναστήρι, η Αγγελική δέχεται επίσκεψη από την πριγκίπισσα θεία της, που της ανακοινώνει ότι η μόνη της επιλογή είναι να αφοσιωθεί διά βίου στη μοναστική ζωή, καθώς το παιδί που είχε γεννήσει είχε πεθάνει δύο έτη νωρίτερα.

Συντετριμμένη, η Αδελφή Αγγελική υποπέφτει στο αμάρτημα της αυτοχειρίας πίνοντας δηλητήριο. Αμέσως μετά, μετανοεί και αιτείται τη βοήθεια της Παναγίας ώστε να μην πεθάνει ως αμαρτωλή. Η όπερα λήγει με τη θαυμαστή παρέμβαση της Παναγίας που σμίγει την Αγγελική με το αποθανόν τέκνο της.

## Παραπομπές


## Βιβλιογραφία
* Holden, Amanda (επιμ.), *The New Penguin Opera Guide* (στα αγγλικά), Νέα Υόρκη: Penguin Putnam, 2001 
* Warrack, John and West, Ewan, *The Oxford Dictionary of Opera* (στα αγγλικά) Νέα Υόρκη: Oxford University Press: 1992 

## Εξωτερικοί σύνδεσμοι

*  στην International Music Score Library Project
* Λιμπρέτο της όπερας

Κατηγορία:Όπερες
Κατηγορία:Όπερες στην ιταλική γλώσσα
Κατηγορία:Όπερες του Τζάκομο Πουτσίνι
Κατηγορία:Τρίπτυχο
Deadpool 2

Το ***Deadpool 2*** είναι μια αμερικανική ταινία του 2018, βασισμένη στον ομώνυμο ήρωα των κόμικς της Marvel. Διανεμήθηκε από την 20th Century Fox, είναι συνέχεια της ταινίας Deadpool και είναι η ενδέκατη ταινία της σειράς ταινιών ''X-Men''. Το σενάριο της ταινίας ανέλαβε ο Ρετ Ρις, ο Πολ Γουέρνικ και ο Ράιαν Ρέινολντς  και τη σκηνοθεσία ο Ντέιβιντ Λιτς. Στην ταινία πρωταγωνιστούν οι Ράιαν Ρέινολντς, Μορένα Μπάκαριν και Τζος Μπρόλιν. Η ταινία έκανε πρεμιέρα στο Λονδίνο στις 10 Μαίου 2018, ενώ στις Ηνωμένες Πολιτείες έκανε πρεμιέρα στις 18 Μαίου 2018. 

Η ταινία αφορά την προσπάθεια του Γουέιντ Γουίλσον να προστατέψει έναν νεαρό μεταλλαγμένο απο έναν χρονοταξιδιώτη στρατιώτη ονόματ Κείμπλ. Για τον σκοπό αυτόν, σχηματίζει την ομάδα X-Force στην πορεία.

## Παραπομπές


## Εξωτερικοί σύνδεσμοι
* 
* 
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2018
Κατηγορία:Ταινίες παραγωγής 20th Century Fox
Κατηγορία:Ταινίες βασισμένες σε κόμικς της Marvel
Κατηγορία:Αγγλόφωνες ταινίες
Κατηγορία:Ταινίες που αφορούν την εκδίκηση
Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες μαύρης κωμωδίας
Κατηγορία:Ταινίες spin-offs
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αμερικανικές ταινίες με υπερήρωες
Κατηγορία:X-Men (σειρά ταινιών)
Κατηγορία:Ταινίες σε παραγωγή Ράιαν Ρέινολντς
Κατηγορία:Ταινίες σε σενάριο Πολ Γουέρνικ
Κατηγορία:Ταινίες σε σενάριο Ρετ Ρις
Κατηγορία:Ταινίες της TSG Entertainment
Κατηγορία:Ταινίες IMAX
Κατηγορία:Ταινίες σίκουελ
Κατηγορία:Ταινίες σε παραγωγή Σάιμον Κίνμπεργκ
Κατηγορία:Deadpool (σειρά ταινιών)
Κατηγορία:Κωμικές ταινίες με υπερήρωες
Κατηγορία:Ταινίες με υπερήρωες συσχετιζόμενες με ΛΟΑΤ
X-Men: Apocalypse

Το ***X-Men: Apocalypse***  είναι μια αμερικανική ταινία υπερηρώων  του 2016, βασισμένη στην ομώνυμη ομάδα των κόμικς της Marvel. Διανεμήθηκε από την 20th Century Fox, είναι συνέχεια της ταινίας X-Men: Ημέρες ενός Ξεχασμένου Μέλλοντος και είναι η ένατη ταινία της σειράς ταινιών ''X-Men''. Τη σκηνοθεσία της ανέλαβε ο Μπράιαν Σίνγκερ, ενώ το σενάριο της ανέλαβε ο Σάιμον Κίνμπεργκ, από μία ιστορία των Μπράιαν Σίνγκερ, Σάιμον Κίνμπεργκ, Μάικλ Ντόγκερτι και Νταν Χάρις. Στην ταινία πρωταγωνιστούν οι Τζέιμς ΜακΑβόι, Μάικλ Φασμπέντερ και Όσκαρ Άιζακ. Στην ταινία ένας αρχαίος μεταλλαγμένος, ο Εν Σαμπά Νουρ, ξυπνάει από τον λήθαργό του το έτος 1983. Σχεδιάζει να αφανίσει όλους τους μη μεταλλαγμένους και να κατακτήσει τον κόσμο, με αποτέλεσμα αυτό να οδηγήσει τους X-Men σε μια σειρά από προσπάθειες να τον σταματήσουν και να τον νικήσουν.

Η ταινία έκανε πρεμιέρα στο Λονδίνο στις 9 Μαΐου 2016, ενώ στις Ηνωμένες Πολιτείες έκανε πρεμιέρα στις 27 Μαΐου 2016. Έλαβε μεικτές κριτικές, οι οποίες επέκριναν κυρίως την πολλή δράση, τα οπτικά εφέ, την ιστορία, τον τρόπο αφήγησης, την ανάπτυξη των χαρακτήρων, και την απεικόνιση του Apocalypse. Στη συνέχεια της ταινίας ακολούθησε το *[[X-Men: Ο Μαύρος Φοίνικας]]*, το 2019.

## Ηθοποιοί και Χαρακτήρες
* Τζέιμς ΜακΑβόι στο ρόλο του Τσαρλς Εξέβιερ/Καθηγητή X
* Μάικλ Φασμπέντερ στο ρόλο του Έρικ Λένσερ/Magneto
* Τζένιφερ Λόρενς στο ρόλο της Ρέιβεν Ντάρκχολμ/Mystique
* Όσκαρ Άιζακ στο ρόλο του Εν Σαμπά Νουρ 
* Νίκολας Χουλτ στο ρόλο του Χένρι Μακόι/Beast
* Ρόουζ Μπερν στο ρόλο της Μόιρα ΜακΤάγκερτ
* Έβαν Πίτερς στο ρόλο του Πίτερ Μάξιμοφ/Quicksilver
* Τάι Σέρινταν στο ρόλο του Σκοτ Σάμερς/Cyclops
* Σόφι Τέρνερ στο ρόλο της Τζιν Γκρέι/Phoenix
* Ολίβια Μαν στο ρόλο της Ελίζαμπεθ Μπράντοκ/Psyclocke
* Κόντι Σμιτ-Μακφί στο ρόλο του Κερτ Βάγκνερ/Nightcrawler
* Αλεξάντρα Σιπ στο ρόλο της Ορόρο Μονρό/Storm
* Λούκας Τιλ στο ρόλο του Άλεξ Σάμερς/Havok
* Μπεν Χάρντι στο ρόλο του Γουόρεν Γουόρθινγκτον ο 3ος/Angel
* Τζος Χέλμαν στο ρόλο του Γουίλιαμ Στράικερ
* Λάνα Κόντορ στο ρόλο της Jubilee
* Χιου Τζάκμαν στο ρόλο του Λόγκαν/Wolverine

## Βραβεία & Υποψηφιότητες

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2016
Κατηγορία:Ταινίες παραγωγής 20th Century Fox
Κατηγορία:Ταινίες βασισμένες σε κόμικς της Marvel
Κατηγορία:Αγγλόφωνες ταινίες
Κατηγορία:Αμερικανικές 3D ταινίες
Κατηγορία:Ταινίες σίκουελ
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές περιπετειώδεις ταινίες
Κατηγορία:Αποκαλυπτικές ταινίες
Κατηγορία:Ταινίες τοποθετημένες στην Πολωνία
Κατηγορία:X-Men (σειρά ταινιών)
Κατηγορία:Ταινίες 4DX
Κατηγορία:Ταινίες της TSG Entertainment
Κατηγορία:Αμερικανικές ταινίες με υπερήρωες
Κατηγορία:Ταινίες σε παραγωγή Σάιμον Κίνμπεργκ
Κατηγορία:Περιπετειώδεις ταινίες με υπερήρωες
Κατηγορία:Εφηβικές ταινίες με υπερήρωες
Στον κάμπο

Το έργο ***Στον κάμπο*** () είναι μια όπερα σε μουσική Εζέν ντ'Αλμπέρ, απαρτιζόμενη από έναν πρόλογο και δύο πράξεις. Το γερμανικό λιμπρέτο της όπερας συνέγγραψε ο Ρούντολφ Λόταρ, βασίζοντάς το στο θεατρικό έργο *Terra baixa* που είχε συγγράψει το 1896 ο καταλανός συγγραφέας Άνζελ Γκιμερά. Η όπερα έκανε πρεμιέρα στις 15 Νοεμβρίου 1903 στην Κρατική Όπερα της Πράγας· αρχικά δεν γνώρισε σημαντική επιτυχία, ωστόσο σήμερα είναι το πλέον γνωστό οπερατικό έργο του Ντ' Αλμπέρ.

## Κύριοι ρόλοι

## Παραπομπές


## Βιβλιογραφία
* 
* 
* 

## Περαιτέρω ανάγνωση
* 
* Lace, I. 1999. Review of *Tiefland* (στα αγγλικά, Münchner Rundfunkorchester; Marek Janowski; ARTS 2CD 47501-2), Music Web International (Ανακτήθηκε στις 28 Απριλίου 2007)
* Melitz, Leo. 1921. *[https://web.archive.org/web/20021216213309/http://www.intac.com/~rfrone/operas/Books/Melitz_Complete/index.htm The Opera Goer's Complete Guide]* (στα αγγλικά, μτφ. Richard Salinger). New York: Garden City Publishing Company. (Ανακτήθηκε στις 28 Απριλίου 2007)

## Εξωτερικοί σύνδεσμοι

*  στην International Music Score Library Project
* Σύνοψη και λιμπρέτο του έργου

Κατηγορία:Όπερες
Κατηγορία:Όπερες στη γερμανική γλώσσα
X-Men: Ο Μαύρος Φοίνικας

Το ***X-Men: Ο Μαύρος Φοίνικας*** (πρωτότυπος τίτλος: *Dark Phoenix*) είναι μια αμερικανική υπερηρωική ταινία του 2019, βασισμένη στην ομώνυμη ομάδα των κόμικς της Marvel. Διανεμήθηκε από την 20th Century Fox, είναι συνέχεια της ταινίας *[[X-Men: Apocalypse]]*, είναι η δωδέκατη ταινία της σειράς ταινιών ''X-Men'' και η πρώτη ταινία X-Men χωρίς την ανάμειξη του Χιου Τζάκμαν ως Wolverine γενικά. Την σκηνοθεσία καθώς και την συγγραφή του σεναρίου της ταινίας ανέλαβε ο Σάιμον Κίνμπεργκ στο σκηνοθετικό του ντεμπούτο. Στην ταινία πρωταγωνιστούν οι Τζέιμς ΜακΑβόι, Μάικλ Φασμπέντερ και Τζέσικα Τσάστεϊν.Στην ταινία αυτήν η Τζιν Γκρέι χάνει τον έλεγχο των δυνάμεων της με συνέπεια να μεταμορφωθεί στον λεγόμενο Φοίνικα, και με αυτόν τον τρόπο καταλήγει να γίνει απειλή για όλους τους άλλους, μεταλλαγμένους και μη.

Η ταινία έκανε πρεμιέρα στις Ηνωμένες Πολιτείες στις 7 Ιουνίου 2019. Απέφερε παγκοσμίως $252 εκατομμύρια, έχοντας ως προϋπολογισμό $200 εκατομμύρια, με αποτέλεσμα να καταστεί εισπρακτική αποτυχία, αφού το στούντιο εκτιμάται ότι έχασε περίπου $133 εκατομμύρια, κι έλαβε αρνητικές κυρίως κριτικές για το σενάριο της, την ροή της, και την ανάπτυξη των χαρακτήρων της, με μερικούς επαίνους κυρίως για το μουσικό σκορ, τα εφέ, τις σκηνές δράσης, και για κάποιες από τις ερμηνείες των ηθοποιών.

## Ηθοποιοί και Χαρακτήρες
* Τζέιμς ΜακΑβόι στο ρόλο του *[[Καθηγητής X|Τσαρλς Εξέβιερ / Καθηγητή X]]*
* Μάικλ Φασμπέντερ στο ρόλο του ''Έρικ Λένσερ / Magneto''
* Τζένιφερ Λόρενς στο ρόλο της ''Ρέιβεν Ντάρκχολμ / Mystique''
* Νίκολας Χουλτ στο ρόλο του ''Χένρι Μακόι / Beast''
* Σόφι Τέρνερ στο ρόλο της *[[Τζιν Γκρέι|Τζιν Γκρέι / Phoenix]]*
* Τζέσικα Τσάστεϊν στο ρόλο της *Βουκ / Μάργκαρετ*
* Έβαν Πίτερς στο ρόλο του ''Πίτερ Μάξιμοφ / Quicksilver''
* Τάι Σέρινταν στο ρόλο του *[[Cyclops|Σκοτ Σάμερς / Cyclops]]*
* Κόντι Σμιτ-Μακφί στο ρόλο του ''Κερτ Βάγκνερ / Nightcrawler''
* Αλεξάντρα Σιπ στο ρόλο της ''Ορόρο Μονρό / Storm''
* Κότα Έμπερχαρντ στο ρόλο της *Selene Gallio*

## Βραβεία & Υποψηφιότητες

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2019
Κατηγορία:Ταινίες παραγωγής 20th Century Fox
Κατηγορία:Ταινίες βασισμένες σε κόμικς της Marvel
Κατηγορία:Ταινίες με μουσική σύνθεση Χανς Ζίμμερ
Κατηγορία:Αγγλόφωνες ταινίες
Κατηγορία:Αμερικανικές 3D ταινίες
Κατηγορία:Ταινίες σχετικά με αστροναύτες
Κατηγορία:Ταινίες σίκουελ
Κατηγορία:Σκηνοθετικό ντεμπούτο σε ταινίες
Κατηγορία:Αμερικανικές ταινίες δράσης
Κατηγορία:Αμερικανικές περιπετειώδεις ταινίες
Κατηγορία:Ταινίες τοποθετημένες στη Νέα Υόρκη
Κατηγορία:X-Men (σειρά ταινιών)
Κατηγορία:Ταινίες της TSG Entertainment
Κατηγορία:Ταινίες IMAX
Κατηγορία:Αμερικανικές ταινίες με υπερήρωες
Κατηγορία:Ταινίες σε παραγωγή Σάιμον Κίνμπεργκ
Οι Νέοι Μεταλλαγμένοι (ταινία)

Το ***Οι Νέοι Μεταλλαγμένοι*** (πρωτότυπος τίτλος: *The New Mutants*) είναι μια αμερικανική υπερηρωική ταινία τρόμου του 2020, βασισμένη στην ομώνυμη ομάδα των κόμικς της Marvel. Διανεμήθηκε από την 20th Century Studios, είναι μια αυτόνομη ταινία X-Men και είναι η δέκατη τρίτη και τελευταία ταινία της σειράς ταινιών ''X-Men''. Την σκηνοθεσία της ανέλαβε ο Τζος Μπουν, ο οποίος και συνέγγραψε το σενάριο μαζί με τον Νέιτ Λι. Στην ταινία πρωταγωνιστούν οι Μέισι Γουίλιαμς, Άνια Τέιλορ-Τζόι και Τσάρλι Χίτον. Η ταινία αυτήν εστίαζει σε μια ομάδα νεαρών μεταλλαγμένων, η οποία κρατείται σε μια μυστική εγκατάσταση, και πολεμάει για να προστατεύσει ο ένας τον άλλον.

Η ταινία έκανε πρεμιέρα στις Ηνωμένες Πολιτείες στις 28 Αυγούστου 2020. Έλαβε γενικά μεικτές με αρνητικές κριτικές, και κατέληξε να γίνει βόμβα στο box office, αφού απέφερε παγκοσμίως $ 49 εκατομμύρια, με προϋπολογισμό $ 67 εκατομμυρίων.

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανικές ταινίες της δεκαετίας 2020
Κατηγορία:Ταινίες του 2020
Κατηγορία:Ταινίες παραγωγής 20th Century Studios
Κατηγορία:Ταινίες βασισμένες σε κόμικς της Marvel
Κατηγορία:Αγγλόφωνες ταινίες
Κατηγορία:Αμερικανικές θρίλερ ταινίες τρόμου
Κατηγορία:Αμερικανικές ταινίες δράσης
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:X-Men (σειρά ταινιών)
Κατηγορία:Ταινίες της TSG Entertainment
Κατηγορία:Αμερικανικές ταινίες με υπερήρωες
Κατηγορία:Ταινίες σε παραγωγή Σάιμον Κίνμπεργκ
Κατηγορία:Ταινίες τρόμου με υπερήρωες
Κατηγορία:Ταινίες με υπερήρωες συσχετιζόμενες με ΛΟΑΤ
Κατηγορία:Εφηβικές ταινίες με υπερήρωες
Κατηγορία:Θρίλερ ταινίες με υπερήρωες
Ο ζητιάνος φοιτητής

Το έργο ***Ο ζητιάνος φοιτητής*** () είναι μια τρίπρακτη οπερέτα του Καρλ Μιλλαίκερ σε γερμανικό λιμπρέτο των Καμίλλο Βάλτσελ (παρουσιάστηκε με το ψευδώνυμο Φρήντριχ Τσέλ) και Ρίχαρντ Ζενέ, που άντλησαν έμπνευση από ένα έργο του γάλλου θεατρικού συγγραφέα Βικτοριέν Σαρντού και ένα του άγγλου συγγραφέα Έντουαρντ Μπούλβερ-Λύττον. Η οπερέτα έκανε πρεμιέρα στη Βιέννη, στις 6 Δεκεμβρίου του 1882 και υπήρξε το πλέον επιτυχημένο οπερατικό έργο του Μιλλαίκερ, ενώ σήμερα είναι η πλέον γνωστή οπερέτα του. 

## Κύριοι ρόλοι

## Παραπομπές


Κατηγορία:Όπερες
Κατηγορία:Όπερες στη γερμανική γλώσσα
Διαδικτυακή σύνοδος κορυφής του ΝΑΤΟ (2022)

Η **διαδικτυακή σύνοδος κορυφής του ΝΑΤΟ του 2022** ήταν μια συνάντηση των αρχηγών κρατών και αρχηγών κυβερνήσεων του ΝΑΤΟ που πραγματοποιήθηκε μέσω διαδικτύου, στις 25 Φεβρουαρίου 2022.  Η συνάντηση πραγματοποιήθηκε κατόπιν αιτήματος των κυβερνήσεων της Λετονίας και της Εσθονίας, μετά τη ρωσική εισβολή στην Ουκρανία το 2022, η οποία είχε ξεκινήσει μια ημέρα νωρίτερα.  Το αίτημα έγινε σύμφωνα με το άρθρο 4 του Βορειοατλαντικού Συμφώνου, το οποίο απαιτεί διαβουλεύσεις όταν "απειλείται η εδαφική ακεραιότητα, η πολιτική ανεξαρτησία ή η ασφάλεια οποιασδήποτε χώρας". 

Στη σύνοδο κορυφής, ο Γενικός Γραμματέας, Γενς Στόλτενμπεργκ, ανακοίνωσε ότι η συμμαχία θα αναπτύξει επιπλέον χερσαίες, θαλάσσιες και αεροπορικές μονάδες στα κράτη μέλη στην Ανατολική Ευρώπη από τη Δύναμη Ταχείας Αντίδρασης του ΝΑΤΟ .  Αυτή ήταν η πρώτη φορά που η δύναμη αντίδρασης αναπτύχθηκε για συλλογική άμυνα.  
## Δείτε επίσης
*Σύνοδος κορυφής του ΝΑΤΟ στις Βρυξέλλες (2022)
## Παραπομπές


Κατηγορία:ΝΑΤΟ
Κατηγορία:Σελίδες με μη επιθεωρημένες μεταφράσεις